
住谞讛讚专讬谉 驻讘 注"讗 - 驻讬专讜砖 砖讟讬讬谞讝诇抓

讗诐 诇讗 驻讙注讜 讘讜 拽谞讗讬谉, 诪讛讜 注讜谞砖讜? 讗讬谞砖讬讬讛 [砖讻讞] 专讘 诇讙诪专讬讛 [讗转 转诇诪讜讚讜] 讘谞讜砖讗 讝讛. 讗拽专讬讜讛讜 [讛拽专讬讗讜 诇讜] 诇专讘 讻讛谞讗 讘讞诇诪讬讛 [讘讞诇讜诪讜] 驻住讜拽 讝讛: "讘讙讚讛 讬讛讜讚讛 讜转讜注讘讛 谞注砖转讛 讘讬砖专讗诇 讜讘讬专讜砖诇  诐 讻讬 讞诇诇 讬讛讜讚讛 拽讚砖 讛' 讗砖专 讗讛讘 讜讘注诇 讘转 讗诇 谞讻专" (诪诇讗讻讬 讘, 讬讗). 讗转讗 [讘讗] 专讘 讻讛谞讗 讗诪专 诇讬讛 [诇讜] 诇专讘: 讛讻讬 讗拽专讬讜谉 [讻讱 讛拽专讬讗讜 诇讬 讘讞诇讜诪讬].


讗讚讻专讬讛 [谞讝讻专] 专讘 诇讙诪专讬讛 [讘转诇诪讜讚讜], 讜讗诪专: 讘讗诪转 注诇 驻住讜拽 讝讛 诇诪讚转讬 讚讘专讬诐 讘谞讜砖讗 讝讛; "讘讙讚讛 讬讛讜讚讛" 鈥� 讝讜 讞讟讗 注讘讜讚讛 讝专讛, 讜讻谉 讛讜讗 讗讜诪专 诇砖讜谉 "讘讙讚讛" 讘注谞讬谉 注讘讜讚讛 讝专讛: "讗讻谉 讘讙讚讛 讗砖讛 诪专注讛 讻谉 讘讙讚转诐 讘讬 讘讬转 讬砖专讗诇 谞讗诐 讛' "(讬专诪讬讛 讙, 讻). "讜转讜注讘讛 谞注砖转讛 讘讬砖专讗诇 讜讘讬专讜砖诇  诐" 鈥� 讝讛 注讘讬专讛 砖诇 诪砖讻讘 讝讻讜专, 讜讻谉 讛讜讗 讗讜诪专 诇砖讜谉 "转讜注讘讛" 讘注谞讬谉 诪砖讻讘 讝讻专: "讜讗转 讝讻专 诇讗 转砖讻讘 诪砖讻讘讬 讗砖讛 转讜注讘讛 讛讬讗" (讜讬拽专讗 讬讞, 讻讘). "讻讬 讞诇诇 讬讛讜讚讛 拽讚砖 讛' "鈥� 讝讜 讝讜谞讛, 讜讻谉 讛讜讗 讗讜诪专 诇砖讜谉 "拽讚砖" 讘注谞讬谉 讝谞讜转: "诇讗 转讛讬讛 拽讚砖讛 诪讘谞讜转 讬砖专讗诇 讜诇讗 讬讛讬讛 拽讚砖 诪讘谞讬 讬砖专讗诇" (讚讘专讬诐 讻讙, 讬讞). "讜讘注诇 讘转 讗诇 谞讻专" 鈥� 讝讛 讛讘讗 注诇 讛讙讜讬讛,


讜讻转讬讘 讘转专讬讛 [讜谞讗诪专 讗讞专讬讜], 诇讙讘讬 讻诇 讛谞讝讻专 诇注讬诇: "讬讻专转 讛' 诇讗讬砖 讗砖专 讬注砖谞讛 注专 讜注谞讛 诪讗讛诇讬 讬注拽讘 讜诪讙讬砖 诪谞讞讛 诇讛' 爪讘讗讜转" (诪诇讗讻讬 讘, 讬讘), 讜讻讜讜谞转讜: 讗诐 转诇诪讬讚 讞讻诐 讛讜讗 鈥� 诇讗 讬讛讬讛 诇讜 注专, 讻诇讜诪专, 讗讚诐 砖讬讜讻诇 诇讛讬讜转 讗讜诪专 讜讚讜专砖 讘讞讻诪讬诐 砖讬转讬讬讞住讜 讗诇讬讜, 讜注讜谞讛 讘转诇诪讬讚讬诐 砖讬讜讻诇 诇诇诪讜讚 讜诇注谞讜转 转砖讜讘讛 诇砖讜讗诇讬诐. 讗诐 讻讛谉 讛讜讗 鈥� 诇讗 讬讛讬讛 诇讜 讘谉 诪讙讬砖 诪谞讞讛 诇讛' 爪讘讗讜转.


讗诪专 专' 讞讬讬讗 讘专 讗讘讜讬讛: 讻诇 讛讘讗 注诇 讛讙讜讬讛 讛专讬讛讜 讻讗讬诇讜 诪转讞转谉 讘注讘讜讚讛 讝专讛 注爪诪讛 讚讻转讬讘 [砖谞讗诪专]: "讜讘注诇 讘转 讗诇 谞讻专" (砖诐 讬讗), 讜讬砖 诇转诪讜讛 注诇 诇砖讜谉 讛讻转讜讘: 讜讻讬 讘转 讬砖 诇讜 诇讗诇 谞讻专? 鈥� 讗诇讗 讝讛 讛讘讗 注诇 讛讙讜讬讛 砖讛讬讗 拽砖讜专讛 讜讚讘讜拽讛 讘讗诇 讝专.


讗 讻讬讜谉 砖讛讜讝讻专 砖诪讜 砖诇 专' 讞讬讬讗 讘专 讗讘讜讬讛 诪讘讬讗讬诐 注讜讚 诪讗诪专 诪砖诪讜. 讗诪专 专' 讞讬讬讗 讘专 讗讘讜讬讛: 讻转讜讘 讛讬讛 注诇 讙诇讙诇转讜 砖诇 讬讛讜讬拽讬诐 诪诇讱 讬讛讜讚讛 "讝讗转 讜注讜讚 讗讞专转", 讻诇讜诪专, 注讜谞砖 讝讛 砖拽讬讘诇 讜注讜讚 注讜谞砖 谞讜住祝 砖讬讘讬讗 注诇讬讜. 讜诪住讜驻专: 讝拽讬谞讜 (住讘讜) 砖诇 专' 驻专讬讚讗 讜讛讜讗 专' 讞讬讬讗 讘专 讗讘讜讬讛 讗砖讻讞 讛讛讜讗 讙讜诇讙诇转讗 讚讛讜转 砖讚讬讗 [诪爪讗 讙讜诇讙讜诇转 讗讞转 砖讛讬转讛 诪讜砖诇讻转] 讘砖注专讬 讬专讜砖诇讬诐, 讜讛讜讛 [讜讛讬讛] 讻转讜讘 注讬诇讜讬讛 [注诇讬讛] "讝讗转 讜注讜讚 讗讞专转". 拽讘专讛 讜讛讚专 谞讘讜讙 [讜讞讝专讛 讜讘爪讘爪讛], 拽讘专讛 砖讜讘 讜讛讚专 谞讘讜讙 [讜讞讝专讛 讜讘爪讘爪讛]. 讗诪专: 讛讗讬 讙讜诇讙诇转讗 [讝讗转 讛讙讜诇讙讜诇转] 砖诇 讬讛讜讬拽讬诐 讛讬讗 讚讻转讬讘 讘讬讛 [砖谞讗诪专 讘讜] "拽讘讜专转 讞诪讜专 讬拽讘专 住讞讜讘 讜讛砖诇讱 诪讛诇讗讛 诇砖注专讬 讬专讜砖诇  诐" (讬专诪讬讛 讻讘, 讬讟), 砖诇讗 讬砖讻讜谉 讜讬谞讜讞 讘拽讘专讜.


讗诪专: 讘讻诇 讝讗转 诪诇讻讗 [诪诇讱] 讛讜讗, 讜诇讗讜 讗讜专讞 讗专注讗 诇讘讝讜讬讬 [讜讗讬谉 讚专讱 讗专抓 诇讘讝讜转讜]. 砖拽诇讛 [诇拽讞讛] 诇讙讜诇讙讜诇转 讝讜, 讻专讻讛 讘砖讬专讗讬 [讘诪砖讬] 讜讗讜转讘讬讛 讘住讬驻讟讗 [讜讛谞讬讞讛 讘转讜讱 转讬讘讛]. 讗转讗讬 讚讘讬转讛讜, 讞讝讬转讛 [讘讗讛 讗砖转讜, 专讗转讛 讗讜转讛 讗转 讛讙讜诇讙讜诇转]. 谞驻拽转 [讬爪讗讛] 讜讗诪专讛 诇讛讜 诇砖讬讘讘转讛讗 [诇讛谉 诇砖讻谞讜转讬讛] 讗转 讛讚讘专, 讜砖讗诇讛 讗讜转谉 诪讛 讛讜讗. 讗诪专讬 [讗诪专讜] 诇讛 砖讻讬谞讜转讬讛: 讛讗讬 讚讗讬转转讗 拽诪讬讬转讗 [讙讜诇讙讜诇转 讝讜 砖诇 讛讗砖讛 讛专讗砖讜谞讛] 讛讬讗, 讚诇讗 拽讗 诪谞砖讬 诇讛 [砖讗讬谞讜 砖讜讻讞 讗讜转讛], 讜砖讜诪专 讗转 讙讜诇讙诇转讛 诇讝讻专讜谉. 讻注住讛 讛讗砖讛, 砖讙专转讗 诇转谞讜专讗 讜拽诇转讛 [讛住讬拽讛 讗转 讛转谞讜专 讜砖专驻讛 讗讜转讛], 讗转 讛讙讜诇讙讜诇转. 讻讬 讗转讗 [讻讗砖专 讘讗] 专' 讞讬讬讗 讘专 讗讘讜讬讛, 讜谞讜讚注 诇讜 讛讚讘专, 讗诪专: 讛讬讬谞讜 讚讻转讬讘 注讬诇讜讬讛 [讝讛讜 砖谞讗诪专 注诇讬讛] "讝讗转 讜注讜讚 讗讞专转", 砖诇讗 谞讙诪专 注讜谞砖讜 讘讘讝讬讜谉 讛讛砖诇讻讛 诪讞讜抓 诇拽讘专, 讗诇讗 讗祝 讘砖专讬驻讛.


讘 讻讬 讗转讗 [讻讗砖专 讘讗] 专讘 讚讬诪讬 诪讗专抓 讬砖专讗诇 诇讘讘诇, 讗诪专: 讘讬转 讚讬谞讜 砖诇 讞砖诪讜谞讗讬 讙讝专讜 讻诇 讛讘讗 注诇 讛讙讜讬讛 讞讬讬讘 注诇讬讛 诪砖讜诐 谞砖讙"讗: 谞 讚讛 鈥� 砖诇讗 讟讛专讛 诪谞讚转讛, (讜讗祝 砖讗讬谉 讘讛 讟讜诪讗讛 诪谉 讛转讜专讛, 讛专讬讛讬 诪讻诇 诪拽讜诐 诪讗讜住讛 讻谞讚讛). 砖驻讞讛, 砖诇注讜诪转 讘转 讬砖专讗诇 讛专讬讛讬 讻砖驻讞讛, 讙 讜讬讛, 讜讗 砖转 讗讬砖.


讻讬 讗转讗 [讻讗砖专 讘讗] 专讘讬谉 诪讗专抓 讬砖专讗诇 诇讘讘诇, 讗诪专: 讞讬讬讘 诪砖讜诐 谞砖讙"讝 鈥� 谞讚讛, 砖驻讞讛, 讙讜讬讛, 讝讜谞讛. 讗讘诇 诪砖讜诐 讗讬砖讜转 讗讬谞讜 注讜讘专, 讻讬 诇讬转 诇讛讜 [讗讬谉 诇讛诐] 诇讙讜讬讬诐 讗讬砖讜转 诪诪砖, 砖讻诇 拽砖专讬诐 砖讘讬谞讬讛诐 讛诐 讗专注讬讬诐 诪注讬拽专诐 讜讻拽砖专 讝谞讜转 谞讞砖讘讬诐. 讜讗讬讚讱 [讜讛讗讞专] 住讘讜专 讻讬 谞砖讬讬讛讜 [谞砖讜转讬讛诐] 讜讚讗讬 诇讗 诪讬驻拽专讬 [诪驻拽讬专讬诐], 讜讗砖转讜 砖诇 讙讜讬 谞讞砖讘转 诪砖讜诐 讻讱 讻讗砖转 讗讬砖.


讗诪专 专讘 讞住讚讗: 讛讘讗 诇讬诪诇讱 讘讘讬转 讚讬谉 诪讛 诇注砖讜转 讗诐 专讜讗讛 讛讜讗 讬砖专讗诇 讛讘讗 注诇 讛讙讜讬讛 鈥� 讗讬谉 诪讜专讬谉 诇讜 砖诪讜转专 诇讜 诇讛专讙讜. 讗讬转诪专 谞诪讬 [谞讗诪专 讙诐 讻谉] 讘砖诐 讗诪讜专讗 讗讞专, 讗诪专 专讘讛 讘专 讘专 讞谞讛 讗诪专 专' 讬讜讞谞谉: 讛讘讗 诇讬诪诇讱 讘注谞讬谉 讝讛 鈥� 讗讬谉 诪讜专讬谉 诇讜 讛讬转专 诇讛讜专讙讜.


讜诇讗 注讜讚 讗诇讗 砖讗诐 驻讬专砖 讝诪专讬 讘谉 住诇讜讗 诪谉 讛讗砖讛 讜讘讻诇 讝讗转 讛专讙讜 驻谞讞住 鈥� 讛讬讛 谞讛专讙 注诇讬讜, 砖讗讬谉 拽谞讗讬诐 专砖讗讬诐 诇驻讙讜注 讘讜 讗诇讗 讘砖注转 诪注砖讛. 讜注讜讚, 讗讬诇讜 谞讛驻讱 讝诪专讬 讜讛专讙讜 诇驻谞讞住 诪转讜讱 讛转讙讜谞谞讜转 鈥� 讗讬谉 讛讜讗 谞讛专讙 注诇讬讜. 讜讟注诪讜 鈥� 砖讛专讬 驻谞讞住 专讜讚祝 讛讜讗 诇讛讜专讙讜 讜专砖讗讬 讗讚诐 诇讛转讙讜谞谉, 讻砖讗讬谞讜 讞讬讬讘 诪讬转讛 注诇 驻讬 讚讬谉.


谞讗诪专: "讜讬讗诪专 诪砖讛 讗诇 砖驻讟讬 讬砖专讗诇 讛专讙讜 讗讬砖 讗谞砖讬讜 讛谞爪诪讚讬诐 诇讘注诇 驻注讜专" (讘诪讚讘专 讻讛, 讛). 讛诇讱 砖讘讟讜 砖诇 砖诪注讜谉 讗爪诇 讝诪专讬 讘谉 住诇讜讗 谞砖讬讗诐, 讗诪专讜 诇讜: 讛谉 讚谞讬谉 讚讬谞讬 谞驻砖讜转 讜讛讜专讙讬谉 诪讗转谞讜, 讜讗转讛 讬讜砖讘 讜砖讜转拽? 诪讛 注砖讛, 注诪讚 讜拽讬讘抓 注砖专讬诐 讜讗专讘注讛 讗诇祝 诪讬砖专讗诇, 讜讛诇讱 讗爪诇 讻讝讘讬 讘转 爪讜专 谞住讬讻转 诪讚讬谉, 讗诪专 诇讛: 讛砖诪讬注讬 诇讬 (砖讻讘讬 注诪讬). 讗诪专讛 诇讜: 讘转 诪诇讱 讗谞讬, 讜讻谉 爪讜讛 诇讬 讗讘讬: 诇讗 转砖诪注讬 讗诇讗 诇讙讚讜诇 砖讘讛诐. 讗诪专 诇讛: 讗祝 讛讜讗, 讝诪专讬 注爪诪讜, 谞砖讬讗 砖讘讟 讛讜讗. 讜诇讗 注讜讚, 讗诇讗 砖讛讜讗, 讝诪专讬, 讙讚讜诇 诪诪谞讜 诪诪砖讛, 砖讛讜讗 讝诪专讬 砖谞讬 诇讘讟谉, 砖讛讜讗 砖讬讬讱 诇砖讘讟 砖诪注讜谉 砖讛讜讗 讘谉 砖谞讬 诇讬注拽讘 诇驻讬 住讚专 讛讜诇讚转 讛讘谞讬诐, 讜讛讜讗 诪砖讛 砖诇讬砖讬 诇讘讟谉, 砖讛讜讗 诪砖讘讟 诇讜讬 砖谞讜诇讚 砖诇讬砖讬 诇讬注拽讘.


转驻砖讛 讘讘诇讜专讬转讛 (爪讬爪转 砖注专讜转讬讛) 讜讛讘讬讗讛 讗爪诇 诪砖讛. 讗诪专 诇讜: 讘谉 注诪专诐, 讝讜 讗住讜专讛 讗讜 诪讜转专转? 讜讗诐 转讗诪专 砖讛讬讗 讗住讜专讛, 讗诐 讻谉 讘转 讬转专讜 砖讗转讛 谞砖讜讬 诇讛 诪讬 讛转讬专讛 诇讱? 讗祝 砖讻诪讜讘谉 讻砖谞砖讗 诪砖讛 讗转 讘转 讬转专讜 讛讬讜 砖谞讬讛诐 讘谞讬 谞讞 鈥� 讜诪讜转专讬诐 讝讛 诇讝讛. 谞转注诇诪讛 诪诪谞讜 诪诪砖讛 讛诇讻讛 诪讛 诇注砖讜转 讘讘讗 注诇 讛讙讜讬讛. 讙注讜 讻讜诇诐, 讻诇 讗谞砖讬 讛住谞讛讚专讬谉, 讘讘讻讬讛, 讜讛讬讬谞讜 讚讻转讬讘 [讜讝讛讜 砖谞讗诪专]: "讜讛诪讛 讘讻讬诐 驻转讞 讗讛诇 诪讜注讚" (砖诐 讜). 讜讻转讬讘 [讜谞讗诪专] 讗讞专 讻讱: "讜讬专讗 驻谞讞住 讘谉 讗诇注讝专 讘谉 讗讛专谉 讛讻讛谉 讜讬拽诐 诪转讜讱 讛注讚讛 讜讬拽讞 专讜诪讞 讘讬讚讜


"(砖诐 讝). 讜砖讜讗诇讬诐: 诪讛 专讗讛 驻讬谞讞住 砖拽诐 讜注砖讛 诪注砖讛? 讗诪专 专讘: 专讗讛 诪注砖讛 讜谞讝讻专 讛诇讻讛, 讗诪专 诇讜 诇诪砖讛: 讗讞讬 讗讘讬 讗讘讗 (砖讛专讬 诪砖讛 讗讞讬 讗讛专谉 住讘讜), 讜讻讬 诇讗 讻讱 诇讬诪讚转谞讬 讘专讚转讱 诪讛专 住讬谞讬: 讛讘讜注诇 讗转 讛讙讜讬讛 拽谞讗讬谉 驻讜讙注讬谉 讘讜?! 讗诪专 诇讜 诪砖讛: 拽专讬讬谞讗 讚讗讬讙专转讗 讗讬讛讜 诇讬讛讜讬 驻专讜讜谞拽讗 [讝讛 砖拽讜专讗 讗转 讛讗讙专转, 讛讜讗 砖讬讛讬讛 讛砖诇讬讞 诇讘讬爪讜注], 诇讱 讜注砖讛 讻谉.


讜砖诪讜讗诇 讗诪专: 专讗讛 驻谞讞住 讜讞砖讘 注诇 讛专注讬讜谉 讛讗诪讜专 讘讻转讜讘 "讗讬谉 讞讻诪讛 讜讗讬谉 转讘讜谞讛 讜讗讬谉 注爪讛 诇谞讙讚 讛'" (诪砖诇讬 讻讗, 诇), 砖讚专砖讜讛讜 讞讻诪讬诐: 讻诇 诪拽讜诐 砖讬砖 讞讬诇讜诇 讛砖诐 讗讬谉 讞讜诇拽讬谉 讻讘讜讚 诇专讘, 讜讗讬谉 讞讬讬讘讬诐 诇讛诪诇讱 讘讚注转讜, 讗诇讗 讛讜诇讻讬诐 讜诪转拽谞讬诐 讛诪注讜讜转 诪讬讚, 讜讗砖专 注诇 讻谉 "讜讬拽讞 专讜诪讞", 砖注砖讛 诪讬讚 诪注砖讛. 专' 讬爪讞拽 讗诪专 讘砖诐 专' 讗诇讬注讝专: 专讗讛 砖讘讗 诪诇讗讱 讜讛砖讞讬转 讘注诐 讻注讜谞砖 注诇 讞讟讗 讝诪专讬, 讜讛讘讬谉 砖讬砖 诇转拽谉 讛讚讘专 砖诇讗 讬讙讘专 讛谞讙祝.


谞讗诪专 讘驻谞讞住: "讜讬拽诐 诪转讜讱 讛注讚讛 讜讬拽讞 专诪讞 讘讬讚讜" (讘诪讚讘专 讻讛, 讝) 鈥� 诪讬讻谉, 诪诪讛 砖谞讗诪专 砖讗转 讛专讜诪讞 诇拽讞 讗讞专 砖讬爪讗 诪转讜讱 讛注讚讛, 诇诪讚谞讜 砖讗讬谉 谞讻谞住讬谉 讘讻诇讬 讝讬讬谉 诇讘讬转 讛诪讚专砖 (讛注讚讛 鈥� 诪讜砖讘 讛住谞讛讚专讬谉). 砖诇祝 驻谞讞住 砖谞谞讛 (讛讜爪讬讗 讗转 讞讜讚 讛专讜诪讞), 讜讛谞讬讞讛 讘讗讜谞拽诇讜 (讘讘讙讚讜) 讜谞专讗讛 讛专讜诪讞 讻诪拽诇 讘诇讘讚, 讜讛讬讛

